stanford-oval/wikipedia huggingface dataset:
Suomen Demokratian Pioneerien Liitto
Historia > Pioneeritoiminta

Pioneerit tutustuivat Suomen työväenliikkeen historiaan ja sen keskeisiin henkilöihin. Yleinen tavoite oli lasten sitouttaminen työväenliikkeen perinteisiin. Pioneerileireillä ja -kerhoissa leikittiin, askarreltiin ja laulettiin, mutta myös tutustuttiin leikin kautta muun muassa Kuuban vallankumoukseen.
1970-luvulla SDPL jakaantui aikuisten johtajiensa riitelyn seurauksena kahtia ja käytännössä oli olemassa kaksi SDPL:ää, joilla oli omat lehdet ja omat järjestöt. Enimmillään Pioneeriliitolla oli jäseniä 1950-luvulla, noin 40 000.
»Osa ihmisistä katsoi, että Pioneeriliiton oli pysyttävä edelleenkin tiukasti luokkaperustaisena ja kasvatettava puolueelle jäseniä. Enemmistö taas halusi korostaa liiton asemaa lasten oikeuksien puolustajana»
ex-puheenjohtaja Marjo Katajisto kertoo.
1970-luvulla pelkkä vilkaisu vihreään pioneeripaitaan paljasti, kumpaan leiriin sen kantaja kuului. Jos paita oli trikoota ja siinä oli yksi tasku, lapsen vanhemmat olivat maltillisia kommunisteja; jos paita oli kankainen ja kaksitaskuinen, lapsukainen oli todennäköisesti äärikommunistikodista. Kahtiajako oli Pioneeriliitossa sopimaton puheenaihe, kuten moni muukin asia."
Laulaja Niko Ahvonen kiteyttää kokemuksiaan pioneereista seuraavasti:
»Hölmöltähän se näin jälkeenpäin tietysti tuntuu, että tulisilmäiset ohjaajat yrittivät syöttää pennuille jotain oppia. Pääasiassa sitä vaan riehuttiin kavereiden kanssa kerholla ja leireillä ja oli hiton hauskaa»
2000-luku

Sittemmin Pioneeriliitosta tuli puolueisiin sitoutumaton järjestö, mutta se toimii tiiviissä yhteistyössä Vasemmistoliiton kanssa. Pioneerileirejä järjestetään edelleen, ja paikallistoiminta on vilkasta erilaisten kerhojen muodossa. Jäseniä liitossa arvioidaan olevan noin 15 000. Järjestön tavoitteita ovat lasten oikeuksien puolesta toimiminen, rauhankasvatus, kansainvälisyyskasvatus sekä demokratian puolesta toimiminen. Vuonna 2015 liitolle myönnettiin avustuksena opetus- ja kulttuuriministeriön jakamaa tukea 345 000 euroa.
SDPL:n lehtiä

Raketti (vuoteen 1961 nimellä Kiuru)
Pioneeritoveri
Punos
Talous > Rahoitus

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | 346 000 € | 346 000 € | 346 000 € | 345 000 € | 340 000 € | 340 000 € | 347 000 € |

Pinskujen omistuksessa on myös muun muassa Siikarannan Kerhotalo Suomussalmella.
Diasetyyli

| Diasetyyli |
| --- | --- |

Tunnisteet
IUPAC-nimi:  2,3-butaanidioni
CAS-numero:  431-03-8
PubChem CID:  650
Ominaisuudet
Molekyylikaava:  C4H6O2
Moolimassa:  86,090 g/mol g/mol
Ulkomuoto:  Neste
Sulamispiste:  -1,2 °C
Kiehumispiste:  87,5 °C
Tiheys:  0,9808 g/cm3 (20 °C)
Liukoisuus veteen:  Sekoittuu veteen
   
Diasetyyli eli 2,3-butaanidioni on orgaaninen yhdiste (ketoni) ja se on huoneenlämmössä (20 °C) olomuodoltaan vihreää - keltaista herkkäliikkeistä nestettä, jolla on tunnusomainen haju.
Diasetyylin taitekerroin 20 °C on 1,3951 ja leimahduspiste 6 °C. Se on helposti syttyvää ja sen höyry on ilmaa raskaampaa.
Diasetyyli on yksinkertaisin diketonien aineryhmään kuuluvista aineista.
Diasetyyli on voin ja hapanmaitotuotteiden kuten piimän, smetanan, maitorahkan ja ranskankerman keskeinen aromiaine, jota syntyy hyötymikrobien (maitohappobakteerit) vaikutuksesta. Diasetyyliä syntyy myös käymisen sivutuotteena vähäisissä määrin ja se antaa voin kaltaista makua esim. oluille ja viineille.
Diasetyyliä käytetään myös elintarvikkeiden lisäaineena. Sitä käytetään esimerkiksi mikropopcorneissa antamaan vaikutelmaa voin käytöstä.
Diasetyyliä saatetaan myös käyttää joissakin sähkösavukkeiden nikotiininesteissä.
Tervan höyryssä oleva diasetyyli oli 1930-luvulla sen ajan voimakkaimpia tuberkuloosibakteereja tappavista aineista.
Terveysvaikutukset

Pidempiaikainen tai toistuva ihokosketus voi aiheuttaa ihon herkistymisen.
Diasetyylin pitkäaikainen hengittäminen voi suurella todennäköisyydellä aiheuttaa parantumattoman keuhkosairauden, jota kutsutaan nimellä bronchiolitis obliterans tai epävirallisemmin englanniksi popcorn-lung, eli popcorn-keuhko. Nimitys johtuu siitä, että popcornin maustamiseen käytetty diasetyylikaasu on aiheuttanut keuhkovaurioita popcornia valmistavien tehtaiden työntekijöille.
Diasetyylin käyttö joissakin sähkösavukkeiden nikotiininesteissä on myös herättänyt herättänyt huolta sähkösavukkeiden käyttäjien keuhkojen mahdollisesta vaurioitumisesta.
Yksittäisessä soluviljelmillä tehdyssä tutkimuksessa on havaittu diasetyylialtistuksen ja Alzheimerin taudin välillä mahdollisesti olevan yhteys.
Aiheesta muualla

PubChem: Diacetyl (englanniksi)
Human Metabolome Database: Diacetyl (englanniksi)
KEGG: Diacetyl (englanniksi)
ChemBlink: 2,3-Butanedione (englanniksi)
Diasetyylin käyttöturvallisuustiedote, Sigma Aldrich, viitattu 30.12.2014.
Linda Pelkonen

Linda Pelkonen (s. 1984) on suomalainen politiikan toimittaja ja juontaja. Pelkonen juontaa Ylen Politiikkaradiota yhdessä Tapio Pajusen kanssa vuodesta 2019. Aiemmin Pelkonen on työskennellyt muun muassa Iltalehdessä, Uudessa Suomessa ja Ilta-Sanomissa. Pelkonen on opiskellut viestintätiedettä Vaasan yliopistossa, mistä hän valmistui filosofian maisteriksi.
Näkemyksiä

Vuonna 2023 Pelkonen totesi viestipalvelu X:ssä kansanedustaja Ville Tavion puhuessa väestönvaihdosta sen olevan äärioikeiston levittämä salaliittoteoria.
Aroldo

Aroldo-oopperan libreton kansilehti, 1857.
Aroldo on Giuseppe Verdin säveltämä nelinäytöksinen ooppera. Libreton kirjoitti Francesco Maria Piave. Aroldo on uusittu versio sensuurin kohteeksi joutuneesta Stiffeliosta (1850). Aroldo kantaesitettiin Riminissä 16. elokuuta 1857 kapellimestari Angelo Marianin johtamana.
Aroldoa esitetään yhä silloin tällöin. Se kuuluu kuitenkin Verdin heikoimmin tunnettujen oopperoiden joukkoon. Sen tapahtumat sijoittuvat noin vuoden 1200 Britanniaan, johon päähenkilö Aroldo palaa ristiretkelle osallistuttuaan.
Aroldosta on tehty levytyksiä. Philipsin vuonna 2001 levyttämässä versiossa Orchestra del Maggio Musicale Fiorentinoa johtaa Fabio Luisi ja sen kuoroa José Luis Basso. Aroldon pääroolin laulaa Neil Shicoff.
Roolit

Aroldo – tenori
Mina – sopraano
Egberto – baritoni
Godvino – tenori
Briano – basso
Enrico – tenori
Elena – mezzosopraano
Luukas (nimi)

| Luukas, Lukas |
| --- | --- |
Nimipäivä:   
– suomenkielinen:  Luukas: 18. lokakuuta
– ruotsinkielinen:  Lukas: 18. lokakuuta
– ortodoksinen:  Luukas: 7. helmikuuta, 18. lokakuuta
Muunnelmia:  Luka
Vastineita eri kielissä:  Loukios, Loucas, Lucas, Luke, Luc, Lukáš, Łukasz
Nimen alkuperä:  kreikkaa, Lucanian asukas
Infobox OKVirheellinen NIMI-arvo: 
Luukas, Lukas on miehen etunimi, suomalainen muunnelma kreikkalaisperäisestä nimestä Loukas (Λουκάς), joka tarkoittaa Etelä-Italiassa sijaitsevan Lucanian maakunnan asukasta.  Nimen on tehnyt kristityissä maissa laajalti suosituksi Raamatussa mainittu lääkäri Luukas, jota varhaiskristillisistä ajoista saakka on pidetty myös Luukkaan evankeliumin ja Apostolien tekojen kirjoittajana, vaikkei niissä  kirjoittajan nimeä mainitakaan.
Evankelista Luukkaan muistopäivä on sekä katolisessa että ortodoksisessa kirkossa vanhastaan 18. lokakuuta. Sama päivä on suomenruotsalaisessa kalenterissa Lukasin ja vuodesta 2010 lähtien myös suomenkielisessä kalenterissa Luukkaan nimipäivä.
Suomessa nimi Luukas on 1900-luvun alusta vuoden 2019 loppuun mennessä annettu 3 306 miehelle ja ainakin kolmelle naiselle. Muodossa Lukas nimi on annettu noin 2 960 miehelle ja noin kymmenelle naiselle. Nimi oli 1900-luvulla varsin harvinainen mutta on vuoden 2000 jälkeen selvästi yleistynyt.
Tunnettuja Luukas-, Lukas- ja Lukáš-nimisiä > Luukas-nimisiä uskonnollisissa teksteissä

Luukas, Raamatussa mainittu lääkäri, perimätiedon mukaan Luukkaan evankeliumin ja Apostolien tekojen kirjoittaja
King Fucking Satan

| King Fucking Satan King Satan |
| --- | --- | --- |

Studioalbumin tiedot
 Julkaistu: 26. toukokuuta 2017
 Kesto: 44.57
 Levy-yhtiö: Saturnal Records
King Satanin muut julkaisut
|   | King Fucking Satan 2017 | I Want you to Worship Satan 2019 |
King Fucking Satan on industrial metal -yhtye King Satanin debyyttialbumi, joka julkaistiin 26. toukokuuta 2017.
Kappaleet

Dance With The Devil – 4.43
As Above So Below – 5.24
Enter Black Fire – 4.39
Psygnosis – 5.10
Sex Magick – 3.28
Satanized (Praise Hail Satan!) – 4.39
Of Internal, Eternal & Spiritual War – 4.23
Spiritual Anarchy – 3.15
Destroy The World Or How To Combine Love And Misantrophy – 3.24
Kali Yuga Algorithm – 5.48
Arvostelut

Imperiumi: 4/10
Kaaoszine: 7½/10
Metalliluola: 7/10
Assimi Goïta

Assimi Goïta elokuussa 2021.
Assimi Goïta (s. 9. marraskuuta 1983) on malilainen sotilas, joka johti elokuun 2020 vallankaappausta ja toimi sen jälkeen maan väliaikaisena valtionpäämiehenä. Hänet nimitettiin Malin siirtymäkauden varapresidentiksi syyskuussa 2020. Toukokuussa 2021 Goita nousi maan väliaikaiseksi presidentiksi.
Goïta on syntynyt upseerin perheeseen ja käynyt Katin sotakoulun. Hän erikoistui Koulikoron sotakoulussa ja sai vuonna 2002 siirron Malin pohjoisosaan taistelemaan Algeriasta tulleita terroristeja vastaan. Goïta liittyi armeijan erikoisjoukkoihin vuonna 2014 ja johti seuraavana vuonna Bamakon hotelli-iskuun liittynyttä operaatiota. Hänet nimitettiin erikoisjoukkojen komentajaksi vuonna 2018.
Malin armeija pidätti maan presidentin Ibrahim Boubacar Keïtan ja pääministeri Boubou Cissén 18. elokuuta 2020. Keïta erosi ja kertoi Malin kansalliskokouksen ja hallituksen hajottamisesta. Kaappauksen tehneet sotilaat ilmoittivat seuraavana päivänä vallan siirtyneen Assimi Goïtan johtamalle sotilasjuntalle. Sotilasjuntan hyväksymän perustuslaillisen säädöksen (acte fondamental) mukaan Goïta toimi Malin valtionpäämiehenä 24. elokuuta – 25. syyskuuta 2020.
Sotilasjuntta nimitti Bah N’Daw’n siirtymäkauden presidentiksi 21. syyskuuta 2020. Hän ja varapresidentiksi valittu Goïta vannoivat virkavalan 25. syyskuuta. Siirtymäkauden peruskirjan (charte de la transition) mukaan varapresidentti vastasi maan puolustuksesta ja turvallisuudesta.
Goïtan ja N’Dawin välit kiristyivät sen jälkeen kun Moctar Ouane oli nimitetty uudelleen pääministeriksi toukokuussa 2021. Uudesta hallituksesta pudotettiin sotilasjuntan jäsenet Modibo Koné ja Sadio Camara, jotka olivat aikaisemmin toimineet turvallisuus- ja puolustusministereinä. Sotilaat vangitsivat N’Dawin ja Ouanen, ja 26. toukokuuta presidentti ilmoitti eroavansa virastaan. Malin perustuslakituomioistuin julisti Goïtan siirtymäkauden presidentiksi 28. toukokuuta.
Doug Lynch

| Doug Lynch |
| --- | --- |

Henkilötiedot
Syntynyt: 4. huhtikuuta 1983 (ikä 41) North Vancouver, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  97 kg
Seura
Seura:  EC Red Bull Salzburg
Sarja:  ÖEL
Pelaajaura
Pääsarjaura:  2003–
Aik. seurat:  Edmonton Oilers (NHL) EC Red Bull Salzburg (ÖEL)   Vienna Capitals (ÖEL)   Frölunda HC (Elitserien)
NHL-varaus:  43. varaus, 2001 Edmonton Oilers
Doug Lynch (s. 4. huhtikuuta 1983 North Vancouver, Brittiläinen Kolumbia) on kanadalainen jääkiekkoilija, joka siirtyi tammikuussa 2013 Itävallan pääsarjan EC Red Bull Salzburgiin. Pelipaikaltaan hän on puolustaja ja mailakätisyys vasen. Hän on pelannut ennen NHL:ssä Edmonton Oilersissa ja Itävallan pääsarjassa Vienna Capitalsissa ja Elitserienin Frölundassa
Petri Keskitalo

Petri Juhani Keskitalo (s. 10. maaliskuuta 1967 Raahe) on suomalainen entinen yleisurheilija, lempinimeltään "Elmo". Hän edusti vuoteen 1989 Raahen Vesaa ja sen jälkeen Oulun Pyrintöä.
Urheilu-ura

Keskitalo teki erittäin kovia tuloksia jo nuorella iällä ja hänen nimissään on edelleen useita nuorten sarjojen Suomen ennätyksiä pikamatkoilla, pituushypyssä sekä moniottelussa. Hän voitti 10-ottelussa nuorten maailmanmestaruuden 1986. Aikuisten sarjassa huomattavin saavutus oli maailmanmestaruuskisojen viides sija Tokiossa 1991 silloisella SE-tuloksella 8318.
Hän edusti Suomea lisäksi Stuttgartin MM-kisoissa 1993 sijoittuen yhdenneksitoista ja sijoittui samalla sijalle myös Soulin olympialaisissa 1988. Barcelonan olympialaisissa 1992 hän keskeytti. Stuttgartin EM-kisoissa 1986 sijoitus oli kuudestoista. Hän oli mukana myös vuoden 1995 Barcelonan sisäratojen MM-kisoissa (keskeytti) ja Göteborgin MM-kisoissa (keskeytti).
Hän saavutti urallaan kuusi mitalia Kalevan kisoissa. Kultaa hän sai pituushypystä Vaasassa 1986 ja kymmenottelusta Parkanossa 1987. Hopealla hän oli kymmenottelussa Huittisissa 1984 sekä pituushypyssä ja 110 metrin aidoissa Hämeenlinnassa 1988. Pronssia hän saavutti pituushypyssä Helsingissä 1991. Lisäksi hän sai 4 × 100 metrin viestissä SM-kultaa vuonna 1990. Hallissa hän voitti kultaa 60 metrillä 1985, pituushypyssä 1993 sekä seitsenottelussa 1994 ja 1995, hopeaa pituushypyssä 1988 ja 60 metrin aidoissa 1990 sekä pronssia pituushypyssä 1987.
Urheilu-ura > Nuorten Suomen ennätykset

Petri Keskitalon hallussa olevat nuorten Suomen ennätykset. Päivitetty 25.8.2022.
Urheilu-uran jälkeen

Televisiossa Keskitalo on esiintynyt Labyrintti-kilpailuohjelman (1994–1995) Elmo-visailuohjelman (2000) juontajana sekä tv-kommentaattorina Ylen yleisurheilulähetyksissä. Ensimmäisen kerran hän oli mukana Ylen lähetyksissä Atlantan kesäolympialaisissa 1996. Vuodesta 2021 lähtien Keskitalo on jälleen Ylen yleisurheiluasiantuntija.
Keskitalo aloitti LänsiAuto-konserniin kuuluvan LänsiAuto Drive Oy:n markkinointi- ja viestintäpäällikkönä 1. helmikuuta 2021. Hän siirtyi tehtävään Jatke Oy:n markkinointi- ja viestintäjohtajan tehtävästä. Keskitalo oli aiemmin työskennellyt muun muassa Linna Golf Oy:n toimitusjohtajana ja Mainostoimisto Precis Oy:n toimitusjohtajana. Vuonna 2022 Keskitalo nimitettiin Suomen olympiakomitean liikkeen ja liikunnallisen elämäntavan yksikön johtajaksi.
Petri Keskitalon poika on kirjailija Joona Keskitalo.
Kontsi

| Kontsi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Lehmäantiloopit Alcelaphinae
Suku::  Kongonit Alcelaphus
Laji::  lichtensteinii
Kaksiosainen nimi
 Alcelaphus lichtensteinii  (Peters, 1849) 
Synonyymit
 Sigmoceros lichtensteinii  Alcelaphus buselaphus lichtensteinii 
Katso myös
   Kontsi Wikispeciesissä   Kontsi Commonsissa 
Infobox OKNimi-testi OK: 
Kontsi eli kontsiantilooppi tai lichtensteininlehmäantilooppi (Alcelaphus lichtensteinii) on Afrikassa elävä lehmäantilooppeihin kuuluva sorkkaeläinlaji. Se luetaan joskus kongonin eli punalehmäantiloopin alalajiksi (Alcelaphus buselaphus lichtensteinii)  ja toisinaan omaan Sigmoceros-sukuunsa. Laji on nimetty saksalaisen eläintieteilijä Martin Lichtensteinin mukaan.
Koko ja ulkonäkö

Kontsin ruumiinpituus on 1,6–2,0 metriä, säkäkorkeus 1,2–1,35 metriä ja paino 125–200 kiloa. Hännän pituus on 40–50 senttiä. Kontsiantilooppi muistuttaa kaama-antilooppia, mutta sen kokonaisväritys on kellertävämpi, eikä sillä ole usein kaama-antiloopille tyypillistä mustaa läiskää naamassa. Sen väritys on kuitenkin tavallista lehmäantilooppia kirjavampi. Raajan alaosat ovat tummat ja takapuolessa on keltainen läiskä. Kontsin kokonaisväritys on hiekankellertävä, eikä vatsapuoli ole tätä paljoa vaaleampi. Selässä kulkee epäselvä punertava satulamainen kuvio, joka erottuu kunnolla vain valkean takamuksen kohdalla. Hännässä on musta harjamainen tupsu. Hartioiden kohdalla on kyttyrä, josta se viettää voimakkaasti peräpäätä kohti. Pää on muiden sukunsa lajien tavoin pitkä ja kapea. Kuononpää on tummanruskea tai musta. Otsa on leveämpi kuin lehmäantiloopilla ja sen sarvet kaartuvat taaemmas ja alemmaksi. Sarvien tyvialusta on hyvin lyhyt ja leveä. Sarvet on molemmilla sukupuolilla. Ne kasvavat 40–60 sentin mittaisiksi ja ovat hieman harjanteiset. Ne muodostavat edestä katsottuna O:n muotoisen kuvion.
Levinneisyys ja elinympäristö

Kontsiantilooppia tavataan eteläisessä ja keskisessä Afrikassa. Sen levinneisyys kattaa Tansanian länsi- ja eteläosat, Kongon demokraattisen tasavallan kaakkoisosat, Sambian, Malawin, Mosambikin, Angolan, Itä-Zimbabwen ja Etelä-Afrikan koillisosat. Kontsin ja kongonin levinneisyydet kohtaavat Tansaniassa, mutta lajit eivät risteydy keskenään. Burundista laji on hävinnyt. Vuonna 1999 tehdyn arvion mukaan lajin kanta käsittää noin 82 000 yksilöä. Salametsästyksestä huolimatta kontsien määrä on pysynyt vakaana. Laji on pitkällä tähtäimellä kuitenkin riippuvainen Tansaniassa ja Sambiassa sijaitsevista avainalueista, joissa kannat ovat kuitenkin pysyneet pääosin vakaina. Suurimmat kannat elävät Selousin riistansuojelualueella Tansaniassa, sekä Kafuen kansallispuistossa ja Luangwan laaksossa Sambiassa.
Lajin elinympäristöä ovat avoimet, lähellä vettä sijaitsevat metsäsavannit ja tulvatasangot. Se karttaa runsaskasvuisia tiheikköjä.
Elintavat

Kontsiantiloopit ruokailevat pääosin varhaisaamulla ja myöhäisillalla. Päiväksi ne hakeutuvat suojaan kuumuutta. Ne elävät pieninä laumoina joihin kuuluu 3–15 naarasta ja niiden vasoja. Naaraiden laumaa johtaa tavallisesti yksi aikuinen uros. Muut urokset elävät yksikseen tai poikamiesryhmissä. Hallitseva uros tarkkailee ympäristöään usein termiittikeolta tai muulta ympäristöä korkeammalta kummulta. Se puolustaa noin 2,5 neliökilometrin laajuista reviiriään ympäri vuoden. Reviirin rajat se merkitsee hankaamalla sarvillaan maata. Kontsiuros laskeutuu polvilleen ja kaivaa sarvillaan maa-ainesta hieroen samalla naamarauhasiaan maahan. Mahdollisesti se käyttää myös lantakasoja reviirin merkitsemisessä. Tämän jälkeen se hankaa usein sarviaan sivuille, jonka vuoksi hartioiden taakse jää tummia likalaikkuja. Tätä käyttäytymismallia esiintyy myös naarailla. Vaaran uhatessa johtajauros ei pakene suoraan vaan pysähtyy aina välillä katsomaan vaaran perään, mikä maksaa usein eläimen hengen. Kontsin tärkeimmät luonnolliset viholliset ovat leijona, täplähyeena, leopardi ja gepardi.
Kontsin näköaisti on hyvä, mikä on tärkein puolustuskeino avoimessa ympäristössä. Hajuaisti ei sen sijaan ole erityisen tarkka. Ääntely koostuu pääasiassa ammumisesta ja erikoisista aivastusta muistuttavista tuhahduksista. Lajin pääravintoa ovat heinät, mutta ne syövät joskus myös lehtiä. Ravintokohteet vaihtelevat kuitenkin vuodenaikojen mukaan. Kontsiantilooppi suosii maastopalojen kärventämiä alueita, eikä käytä käytä vain uusia palon jälkeen nousseita heiniä, vaan syö myös niiden palaneita osia.
Elintavat > Lisääntyminen

Kontsien kiima-aika ajoittuu tavallisesti joulu-helmikuuhun. Tähän aikaan koiraat yrittävät hankkia haaremiinsa niin monta naarasta kuin pystyvät, riippumatta siitä ovatko ne peräisin sen omasta laumasta vai eivät. Urosten väliset äänekkäät taistelut ovat tavallisia ja voivat olla pitkäkestoisia. Naaraan kantoaika kestää 240 päivää, jonka jälkeen se synnyttää yhden vasan. Useimmat naaraat synnyttävät heinä-syyskuussa, jolloin on kuiva kausi. Vasa kykenee seuraamaan emoaan jo pian syntymän jälkeen, mutta yleensä emo jättää sen maahan makaamaan sillä välin kun se käy itse laiduntamassa ja juomassa. Se ei kuitenkaan kätke poikasta millään tavoin. Emo imettää vasaa noin 12 kuukautta. Vasa saavuttaa sukukypsyyden luultavasti noin kahden vuoden ikäisenä ja voi elää jopa 20 vuotta.
Joey Porter Jr.

Joey Porter Jr. NFL Combine-tapahtumassa vuonna 2023.
Joey Eugene Porter Jr. (s. 26. heinäkuuta 2000 Bakersfield, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Porter Jr. edustaa NFL-joukkue Pittsburgh Steelersiä. Ennen NFL-uraansa hän pelasi Pennsylvanian osavaltionyliopiston joukkueessa. Steelers varasi hänet toisella kierroksella 32. varausvuorolla vuoden 2023 NFL:n varaustilaisuudessa. Heinäkuussa 2023 Porter Jr. teki tulokassopimuksen Steelersin kanssa. Porter Jr. on pelannut 33 NFL:n runkosarjan ottelua. Näissä otteluissa hänellä on yhteensä 113 taklausta, 17 puolustettua heittoa ja kaksi syötönkatkoa. Porter Jr. on pelannut kaksi NFL:n pudotuspelien ottelua. Näissä otteluissa hänellä on yhteensä kahdeksan taklausta ja yksi puolustettu heitto. Tilastot päivitetty kauden 2024 jälkeen.
Tšekin alle 18-vuotiaiden jääkiekkomaajoukkue

| Mitalit |
| --- | --- | --- |
 Tšekin joukkue MM-Kisoissa 2011
MM-kilpailut 
|  Hopeaa | Suomi 2014 |  |
|  Pronssia | Ruotsi 2006 |  |
|  Pronssia | Valko-Venäjä 2004 |  |
|  Pronssia | Slovakia 2002 |  |
EM-kilpailut 
|  Pronssia | Suomi 1994 |  |
|  Pronssia | Puola 1993 |  |
Tšekin alle 18-vuotiaiden jääkiekkomaajoukkue edustaa Tšekkiä jääkiekon alle 18-vuotiaiden maailman­mestaruus­kilpailuissa.
Sijoitukset > MM-kisoissa

| --- | --- |
 1999 – 5.  2000 – 6.  2001 – 4.  2002 – pronssia  2003 – 6.  2004 – pronssia  2005 – 4.  2006 – pronssia  2007 – 9.  2008 – 1. div., lohko-A; 1.  2009 – 6.:  2010 – 6.  2011 – 8.  2012 – 8.  2013 – 7.  2014 – hopeaa  2015 – 6.  2016 – 7.  2017 – 7.  2018 – 4.  2019 – 6.
Sijoitukset > Euroopan-mestaruuskisoissa

1993 – pronssia
1994 – pronssia
1995 – 5.
1996 – 5.
1997 – 5.
1998 – 4.
Sillanpää (Somero)

Sillanpää on kylä Somerolla. Kylän väkiluku vuonna 2011 oli 81, mikä teki siitä Someron kylistä väkiluvultaan 27. suurimman. Sillanpään naapurikyliä Somerolla ovat Pitkäjärvi lännessä, Pyöli idässä sekä Jurvala ja Kärilä etelässä. Pohjoisessa kylän alue rajautuu Ypäjän Palikkalaan.
Sijainti ja palvelut

Sillanpään kylä sijaitsee Hämeen Härkätien varrella (yhdystie 2810) varrella, Someron keskustaajamasta noin 11 kilometriä Kosken suuntaan ja rajautuu etelässä Paimionjoen vesistöön kuuluvaan Åvikinjärveen. Suhteessa lähikyliin kylän alue jakautuu Pitkäjärven ja Pyölin postinumeroalueiden kesken ja koulua käydään Pitkäjärven koulussa Pitkäjärvellä. Kylän pohjoisosat kuuluvat Lehtimäen kulmakuntaan, jossa toimi oma kansakoulu vuosina 1926–1971. Siellä on myös Sillanpään kylän alueella Lehtilän seurantalo. Kaupallisia palveluita on 2000-luvulla saatavissa Someron keskustaajamasta. Vielä 1950-luvulla kylässä toimivat meijeri ja kauppa. Vuodesta 2010 entinen Sillanpään meijeri on toiminut näyttelytilana.
Historia

Isossajaossa Sillanpää oli samaa jakokuntaa viereisen Pitkäjärven kylän kanssa, ja muistona tästä Pitkäjärven eteläosassa sijaitseva Reksuo luetaan edelleen pääosin Sillanpään kylään. Historialtaan Hämeen Härkätien varressa, myöhemmän Sillanpään meijerin kohdalla sijainnut Sillanpää oli 1700-luvulle asti talonpoikaistaloista koostunut kylä, jonka kaikki talot kuitenkin lopulta yhdistettiin kylän taloista vuonna 1747 muodostettuun Åvikin kartanoon. Hämeen härkätien varressa, Åvikinjärven rantaan nousseessa Åvikin kartanossa toimi vuosina 1747–1833 toimi Åvikin lasitehdas, joka oli Suomen lasitehtaista toiseksi vanhin vuosina 1681–1685 lyhyen aikaa toimineen Uudenkaupungin lasitehtaan jälkeen.
Rakennettu ympäristö

Merkittäviä rakennetun ympäristön kohteita kylässä ovat Åvikin kartano, jonka päärakennuksen vanhin osa todennäköisesti on vuodelta 1802, sekä kivirakenteinen entinen Sillanpään meijeri, joka rakennettiin Someron Osuusmeijeriä varten vuonna 1906, ja jossa meijeritoiminta päättyi vuonna 1954.